admin ,Vniindia.com | Wednesday March 13, 2019, 06:01:00 | Visits: 37
नई दिल्ली, 13 मार्च, (वीएनआई) केंद्रीय मंत्री हरसिमरत कौर बादल ने कांग्रेस और गांधी परिवार पर तीखा हमला बोलते हुए पंजाब के बंटवारे के लिए पूर्व प्रधानमंत्री जवाहरलाल नेहरू को जिम्मेदार ठहराया है।
हरसिमरत कौर ने कहा कि अगर पंजाब का विभाजन हुआ, तो ये जवाहरलाल नेहरू का निर्णय था, ये सीमा 2 किमी और अधिक हो सकती थी। उन्होंने कहा कि सिखों को दबाने और उनका मनोबल तोड़ने के लिए जवाहरलाल नेहरू ने पंजाब को विभाजित कर दिया। इसके बाद आकर इंदिरा गांधी ने स्वर्ण मंदिर पर हमला किया और वहां हजारों बेगुनाहों को मार डाला। उसके बाद उनके बेटे राजीव गांधी आए जिन्होंने राजनीतिक कारणों से सिखों का नरसंहार किया और अब राहुल गांधी पाकिस्तान की भाषा बोलते हैं।